POMOČ NA DOMU

Občina Trzin podaja informacije glede izvajanja storitve pomoči na domu na območju občine Trzin, ki jo od leta 2006 na podlagi sklenjene pogodbe izvaja javni zavod Dom počitka Mengeš.

Osnovni namen storitve pomoči na domu je, da se upravičencem omogoči čim kvalitetnejše življenje v domačem okolju in hkrati nadomešča institucionalno varstvo.

Upravičenci do pomoči na domu so starejši, invalidi ali dolgotrajno bolni ljudje.

Storitev pomoči na domu obsega pomoč pri temeljnih dnevnih opravilih, gospodinjsko pomoč in pomoč pri ohranjanju socialnih stikov. Obseg in vsebino pomoči se prilagodi potrebam posameznega uporabnika.

Subvencionirana cena storitve za uporabnika je od 1.4.2015 dalje 7,21 EUR na efektivno uro (oziroma 10,09 EUR v nedeljo ali 10,81 EUR ob državnih praznikih ali dela prostih dnevih).

Upravičenci lahko v primeru nezmožnosti plačevanja storitve glede na svoje dohodke uveljavljajo oprostitev pri plačilu storitev na Centru za socialno delo Domžale.

Dodatne informacije glede pomoči na domu lahko pridobite na naslovu Doma počitka Mengeš, Glavni trg 13, Mengeš ali na telefonski številki 723-7228 (ga. Mateja Lipovšek-vodja pomoči na domu) in 051-327-317 (ga. Vesna Seretin-koordinator pomoči na domu).

Občinska uprava